Na temelju članka 66. a u svezi s člankom 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ broj 12/19, 7/21 i 5/24) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 2/14 – pročišćeni tekst. 6/14, 1/18 i 1/20 i 2/21) Općinsko vijeće Općine Sveti Filip i Jakov na svojoj 16. sjednici, održanoj dana ----- 2024. godine, donijelo je

**O D L U K U**

**o darovanju nekretnine u vlasništvu Općine Sveti Filip i Jakov**

**Članak 1.**

Ovom Odlukom daruje se nekretnina u naselju Sveti Filip i Jakov kako slijedi:

|  |  |  |
| --- | --- | --- |
| Broj kat. čestice | Katastarska općina | Površina m2 |
| 1282 | Sveti Filip i Jakov | 380 |

**Članak 2.**

Nekretnina iz članka 1. ove Odluke u naravi predstavlja obiteljsku kuću s pripadajućim dvorištem u posjedu Tomislava Budimira, a koja nekretnina je u postupku preoblikovanja zemljišne knjige za k.o. Sveti Filip i Jakov upisana kao vlasništvo Općine Sveti Filip i Jakov budući da Tomislav Budimir u trenutku sastavljanja zemljišnoknjižnog uloška nije boravio u Republici Hrvatskoj. Kako je isti zbog liječenja supruge boravio u to vrijeme na području Savezne Republike Njemačke, nije uspio dostaviti isprave vezane za okolnost stjecanja prava vlasništva predmetne nekretnine.

Tomislav Budimir je vlasništvo predmetne nekretnine stekao na temelju kupoprodajnog ugovora od dana 23. srpnja 1987. godine te se nalazi u posjedu iste od tada. Činjenica posjeda evidentirana je u katastarskom operatu katastarske općine Filipjakov i to Rješenjem Sekretarijata upravno-pravnih i inspekcijskih poslova - Uprave za katastar i geodetske poslove od dana 7. lipnja 1991. godine.

**Članak 3.**

Zadužuje se Općinski načelnik za sklapanje ugovora o darovanju između daroprimatelja Tomislava Budimira i darovatelja Općine Sveti Filip i Jakov.

**Članak 4.**

Troškove ovjere potpisa ugovora, kao i troškove prijenosa snosi Daroprimatelj.

**Članak 5.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

KLASA: 940-01/24-01/04

URBROJ: 2198-19-03-01/04-24------

Sveti Filip i Jakov, --------- 2024. godine

 **OPĆINSKO VIJEĆE**

 **OPĆINE SVETI FILIP I JAKOV**

 **Predsjednik Općinskog vijeća**

 **Igor Pedisić**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KRAJ PRIJEDLOGA

KLASA: 940-01/24-01/04

URBROJ: 2198-19-03-01/04-24-2

Sveti Filip i Jakov, 28. svibnja 2024. godine